open-index/open-wikipedia-markdown huggingface dataset:
Herardo Kontreras

**Herardo Kontreras** (hispaaniapäraselt **Gerardo Contreras**, vene keeles Херардо Контрерас; 16. aprill 1940 Možaisk – 1. märts 2009) oli baski päritolu Eesti näitleja.

Tema vanemad põgenesid Franco režiimi eest Nõukogude Liitu. Tema isa oli olnud Hispaania kodusõjas vabariikliku armee lendur, ema õpetaja. 

Kontreras lõpetas 1967. aastal Kiievi Ivan Karpovitš Karpenko-Karõi nimelise riikliku teatri, kino ja televisiooni instituudi. 1967. aastast kuni surmani oli ta Vene Draamateatri näitleja.

## Tunnustus
* 1987 Eesti NSV teeneline kunstnik
* 2005 Eesti Teatriliidu meeskõrvalosatäitja auhind

## Välislingid
*ERR.ee: näitleja haigus lõpetas Vene teatris etenduse mängimise
*Suri näitleja Herardo Kontreras
*Herardo Kontreras
*Херардо Контрерас - Течет в его жилах испанская кровь
*Haud Tallinna Metsakalmistul
Ahmatbek Keldibekov

**Ahmatbek Keldibekov** (kirgiisi keeles Ахматбек Келдибеков; sündinud 16. juunil 1966) on Kõrgõzstani poliitik, Kõrgõzstani parlamendi Džogorku Kengeši esimees (*toraga*) alates 2010. aasta detsembrist. Kandideeris parlamenti Ata Džurti kolmanda numbrina.

Keldibekov teenis Nõukogude armees Khuthaisis.

2005. aasta märtsis valiti esmakordselt Džogorku Kengeši liikmeks. 2006. aasta detsembris sai parlamendi eelarve- ja rahanduskomisjoni esimeheks. 2008–2009 oli ta maksude ja lõivude riikliku komitee esimees, 2009–2010 maksuameti juht.
Leif Cassel

**Leif Delling Cassel** (8. detsember 1906 Djursholm – 24. detsember 1988 Karlstad) oli Rootsi talumees ja poliitik, Mõõduka Koalitsioonipartei liige. 

Aastatel 1950–1952 oli ta Riksdagi ülemkoja liige ja seejärel kuni 1970. aastani alamkoja liige. 

1969. aastal oli Leif Cassel Põhjamaade Nõukogu president.
Jens Otto Krag

**Jens Otto Krag** (15. september 1914 Randers – 22. juuni 1978 Skiveren) oli Taani poliitik, Sotsiaaldemokraatliku partei liige. Aastatel 1962–1968 ja taas 1971–1972 oli ta Taani peaminister.

1971. aastal oli Jens Otto Krag Põhjamaade Nõukogu president.

1966. aastal pälvis Jens Otto Krag Karl Suure auhinna.

Aastatel 1974–1977 oli Krag Euroopa Majandusühenduse delegatsiooni Ameerika Ühendriikides juht.

## Viited
Acta Semiotica Estica

**"Acta Semiotica Estica"** on Eesti Semiootika Seltsi jätkväljaanne, mis avaldab töid semiootika alalt.

Väljaanne on eestikeelne. Selle esimene köide ilmus 2001. aastal, teine köide 2005. aastal, edaspidi on väljaanne ilmunud igal aastal.

Selle toimetajad on olnud Anti Randviir (kd. 1), Andres Kõnno (kd. 1), Silvi Salupere (kd. 2–8; 10, 12, 13), Elin Sütiste (kd. 2–8; 10), Katre Pärn (kd. 6), Andreas Ventsel (kd. 9), Peeter Selg (kd. 9), Mari-Liis Madisson (kd. 9), Ott Puumeister (kd. 9, 12, 13, 16), Ülle Pärli (11), Tanel Pern (11).

Väljaannet publitseerib Tartu Ülikooli Kirjastus.

## Vaata ka
*Acta Semiotica Fennica
*Sign Systems Studies

## Välislingid
*Acta Semiotica Estica koduleht
Acta Semiotica Fennica

**Acta Semiotica Fennica** on Soomes väljaantav semiootikaalane jätkväljaanne.

Selle esimene köide ilmus aastal 1992. Väljaande peatoimetaja on Eero Tarasti.

## Vaata ka
*Acta Semiotica Estica
Svenn Stray

**Svenn Thorkild Stray** (11. veebruar 1922 Arendal – 20. mai 2012 Mossi vald) oli Norra poliitik, Høyre liige.

Tema vanemad olid hambaarst Gudmund Stray (1885–1970) ja Anne Johanne Marie Stray (1893–1975). Svenn lõpetas 1941 Oslo ülikooli õigusteaduskonna. Pärast töötamist Mossis ametnikuna avas ta 1950 samas oma õigusbüroo.

1955 valiti Stray kohalikku omavalitsusse ja kohalikus poliitikas oli ta aktiivne kuni 1979.

1958 valiti ta Norra parlamenti ja seal töötas ta järjest kuni 1985. aastani, kokku 27 aastat ja 264 päeva.

Aastatel 1971–1972 ja 1981–1986 oli ta Norra välisminister.

1968. aastal oli Svenn Stray Põhjamaade Nõukogu president.
Kannikeselised

**Kannikeselised** (*Violaceae*) on kaheiduleheliste taimede sugukond, mis kuulub eri süsteemides kas kuldkannilaadsete (*Parietales*), kannikeselaadsete (*Violales*) või malpiigialaadsete (*Malpighiales*) seltsi.

Sellesse sugukonda kuulub näiteks ka perekond kannike (*Viola*).
Pajulaadsed

**Pajulaadsed** (*Salicales*) on soontaimede selts Cronquisti süsteemis.

Sellesse kuulub sugukond pajulised (*Salicaceae*) ja kolm perekonda:
**Salix* – paju 
**Populus* – pappel 
**Chosenia*

APL süsteemis on see rühm osa  malpiigialaadsete seltsist.
Pajulised

**Pajulised** (*Salicaceae*) on kaheiduleheliste taimede sugukond, millesse kuuluvad ka perekonnad paju (*Salix*) ja pappel (*Populus*).

## Nomenklatuur ja süstemaatika
Sugukonna autor on Charles François Brisseau de Mirbel. Sugukond on nimetatud paju järgi, mis on sugukonna tüüpperekond. 

Cronquisti süsteemis liigitati pajulised eraldi seltsi pajulaadsed (*Salicales*) ja sinna arvati kolm perekonda: pappel, paju ja tšoseenia.  

Uurimisrühma Angiosperm Phylogeny Group geneetiliste võrdluste tulemusel paigutati pajulised suurde seltsi malpiigialaadsed (*Malpighiales*). Pajuliste seltsiga liideti perekonnad, mis vanas klassifikatsioonis kuulusid sugukondadesse *[[Bembiciaceae]]*, *[[Caseariaceae]]*, õisiklehelised (*Flacourtiaceae*), *[[Homaliaceae]]*, *[[Poliothyrsidaceae]]*, *[[Prockiaceae]]*, *[[Samydaceae]]* ja *[[Scyphostegiaceae]]*.

Pajuliste seltsis on 58 perekonda:

Liike on umbes 1000.

## Kasutamine
Paljusid pajulisi (kitsas mõttes) kasvatatakse dekoratiivpuude ja -põõsastena. Neid kasutatakse ka biomassi tootmiseks, erosiooni tõrjeks ning korvide ja muude vitspunutiste valmistamiseks.
## Viited

## Välislingid

* Angiosperm Phylogeny Website
* The Plant List
Kuldkannilaadsed

**Kuldkannilaadsed** (*Parietales*) on mitmes süsteemis esinev soontaimede selts.

Sellesse kuuluvad järgmised sugukonnad:
**Cistaceae* – kuldkannilised
**Violaceae* – kannikeselised
**Begoniaceae* – begoonialised
**Elatinaceae* – vesipipralised
Kuldkannilised

**Kuldkannilised** (*Cistaceae*) on sugukond, mis kuulub erinevates süsteemides kas kuldkannilaadsete või kassinaerilaadsete seltsi.

Sugukonda kuulub üheksa perekonda umbes 170–200 liigiga.

## Perekonnad
* *[[Crocanthemum]]*
* *Fumana* – kuldroosik
* *[[Halimium]]*
* *Helianthemum* – kuldkann
* *[[Hudsonia]]*
* *Lechea* – nurinupp
* *[[Pakaraimaea]]*
* *Tuberaria* – silmroosik
Zara

**Zara** on üks maailma suuremaid rõivaste jaemüügi kette.

See kuulub Hispaania tekstiilikontserni Inditex, mille peakontor asub Arteixos Galicias.

Ettevõtte asutasid 1975. aastal Amancio Ortega ja Rosalía Mera.

Zara tegutseb Eestis frantsiisilepingu alusel Leedu rõivamüügiettevõtte Apranga kaudu. Esimene pood avati Eestis 2004. aastal.
Ilo Sibul

**Ilo Sibul** (10. veebruar 1908 Tartu – 31. jaanuar 1979 Tallinn) oli eesti füsioloog-biokeemik ja patofüsioloog, Eesti NSV Teaduste Akadeemia liige (1957). 

Ilo Sibul lõpetas Tallinna Reaalkooli 1926. aastal ja Tartu Ülikooli 1932. aastal. Ta sai meditsiinidoktori kraadi 1936. aastal väitekirjaga "Histamiini suhtumisest kopsu". 

Seejärel töötas ta Tartu Ülikoolis ning aastatel 1945–1947 Tübingeni Ülikoolis. 1953. aastast oli ta Tartu Riikliku Ülikooli professor. Aastatel 1955–1956 Tallinna Epidemioloogia, Mikrobioloogia ja Hügieeni Teadusliku Uurimise Instituudi direktori asetäitja, 1957–1964 Eksperimentaalse ja Kliinilise Meditsiini Instituudi teadusdirektor, 1964–1966 Tartu Riikliku Ülikooli spordimeditsiinikateedri juhataja, 1967. aastast Eksperimentaalbioloogia Instituudi loomafüsioloogiasektori juhataja.

Ta valiti Eesti NSV Teaduste Akadeemia korrespondentliikmeks 1957. aastal füsioloogia alal. Ta oli Eesti Biokeemia Seltsi president aastatel 1963–1979.

## Viited

## Välislingid
*Lühibiograafia Eesti Biokeemia Seltsi kodulehel
Suure-Jaani United

Spordiklubi **Suure-Jaani United** on loodud 2011. aastal Suure-Jaani valla Jalgpallikooli (asutatud 2001) ja JK Rolling Doorsi (asutatud 2003) Suure-Jaani linna ning Suure-Jaani, Olustvere, Sürgavere ja Vastemõisa valla liitumisel ühinenud omavalitsuste territooriumil. Aastatel 2018–2021 mängiti nime all **Põhja-Sakala**.

## Statistika ja loendid

### Varasemad liigahooajad

## Välislingid
*Võistkond jalgpall.ee
Bartimaeuse triloogia

**Bartimaeuse triloogia** on Jonathan Stroudi alternatiivajalooliste fantaasiaraamatute sari.

Triloogiasse kuuluvad:
* "Samarkandi amulett" (*The Amulet of Samarkand*, 2003)
* "Golemi silm" (*The Golem's Eye*, 2004)
* "Ptolemaiose värav" (*Ptolemy's Gate*, 2005)

Triloogia esimese raamatu avaldas Eestis 2005. aastal kirjastus Pegasus, teine ja kolmas raamat ilmusid 2007. aastal. 2010. aastal ilmus inglise keeles ka üks lisaraamat, "The Ring of Solomon".

Teose peategelane on 5000-aastane džinn Bartimaeus. Raamatud on kirjutatud põhiliselt Bartimaeuse vaatepunktist, aga ka võlur Nathanieli (hiljem tuntud kui John Mandrake) ning teises ja kolmandas osas Kitty Jonesi perspektiivist. Lisaks on "Golemi silmas" lühike peatükk, mis on kirjutatud foliot Simpkini vaatenurgast.

## "Samarkandi amulett"

Kui noor võluriõpilane Nathaniel 5000-aastase džinni Bartimaeuse maa peale kutsub, arvab too, et tal ei tule teha midagi, mis oleks kurnavam paarist silmamoonutusest. Kuid Nathaniel on oma vanuse kohta erakordselt nutikas ning tema peas mõlgub midagi hoopis ohtlikumat: kättemaks.

Vastu tahtmist saadetakse Bartimaeus ennekuulmatult halastamatu ja auahne vanemvõluri Simon Lovelace'i käest varastama kurikuulsat Samarkandi amuletti. Enne kui džinn ja õpipoiss arugi saavad, leiavad nad end võluintriigide, mõrvade ja vastuhaku virvarrist.

## "Golemi silm"
"Samarkandi amuletis" võitis noor võlur Nathaniel au ja kuulsust sellega, et päästis eluga riskides valitsusele kuuluva vägeva juveeli impeeriumi vaenlaste käest. "Golemi silmas" jätkab ta komeedina oma kiiret tõusu ministeeriumiridades.

Ent Londonis külvab hirmu ja hävingut salapärane vastupanuliikumine, ning peagi satuvad hädaohtu nii Nathanieli töökoht kui ka tema elu. Teda ei ohusta mitte ainult tabamatu Kitty ja tema kaaslased vastupanuliikumisest, vaid ka Londonit laastav tundmatu ja hävituslik vägi. Nathanielil tuleb võtta ette ohtlik reis vaenulikku Prahasse ning kutsuda taas välja tülikas, salapärane ja kiire taibuga džinn Bartimaeus.

Saab alguse maagia, seikluste ja poliitiliste mängude kiirelt keerlev karussell, kus Nathanieli, Bartimaeuse ja Kitty saatused ootamatult ühte põimuvad.

## "Ptolemaiose värav"
Kaks tuhat aastat on möödunud sest ajast, kui Bartimaeus oma võimete tipul oli – võitmatu lahinguis ja võimsa võluri Ptolemaiose usaldusalune. Nüüd, maal vangis ja oma isand Nathanieli põlglikku suhtumist taluma pidades, taipab Bartimaeus, et tema jõud on otsakorral.

Samal ajal uurib varjunime all Londonis elav Kitty Jones salamahti võlukunsti ja deemoneid, lootes lõpetada džinnide ja inimeste vahelise igavese vastuseisu.

Bartimaeuse triloogia erakordne viimane raamat ühendab endas erinevaid sajandeid ja viib lugejad seni tundmatutesse maailmadesse. Bartimaeuse, Nathanieli ja Kitty saatused ühinevad veel viimast korda. Koos peavad nad võitma reeturist võlurid, paljastama verd tarretama paneva vandenõu ja astuma vastu kõige suuremale ohule, mida võlumaailm elades näinud on. Ning mis kõige hullem – nad peavad võitlema üksteisega.
Pärnu WC Guwalda

**Pärnu WC Guwalda** on endine Eesti jalgpalliklubi.

## Statistika ja loendid
### Eesti jalgpalli karikavõistlused
Veislased

**Veislased** (*Bovidae*) on sõraliste imetajate sugukond, millesse kuulub ligi 140 liiki. Vähemalt isastel veislastel, kuid mitmel liigil ka emastel on iseloomulikud harudeta sarved, mida katab alaline keratiinikiht.

## Klassifikatsioon
Aastal 2005 klassifitseerisid Don E. Wilson ja DeeAnn M. Reeder veislaste sugukonda järgmised alamsugukonnad:
**[[Aepycerotinae]]*
**Alcelaphinae* – õhvantilooplased
**Antilopinae* – gasellased
**Bovinae* – pärisveislased
**Caprinae* – kitslased
**Cephalophinae* – kabriklased
**Hippotraginae* – hobuantilooplased
**Reduncinae* – vohlulased

Antiloobid ei kuulu Wilsoni ja Reederi järgi veislaste sugukonda.

## Levila
Veislased on laialt levinud, nende looduslik levila ulatub Aasiasse, Aafrikasse, Euroopasse ja Põhja-Ameerikasse. Nende hulka kuuluvad piison, pühvel, vesipühvel, antiloobid, gasell, lammas, kits, jakk, muskusveis ja koduveis.

## Viited
Scott Parker

**Scott Matthew Parker** (sündinud 13. oktoobril 1980 Londonis) on endine Inglismaa jalgpallur.

2019. aastal määrati ta Inglismaa jalgpalliklubi Fulhami peatreeneriks. Fulhamis oli ta 2017. aastal lõpetanud mängijakarjääri. 2021. aasta juunis asus ta juhendama Inglismaa esiliiga klubi AFC Bournemouth.
Hans Priimägi

**Hans Priimägi** (28. veebruar 1880 Keeni vald, Sangaste kihelkond, Liivimaa – 20. mai 1953 Tartu) oli Eesti kohtunik ja poliitik. Eesti Asutava Kogu liige.

Hans Priimägi sai hariduse Vastse-Nursi valla- ja Rõuge kihelkonna neljaklassilises koolis. 1898 aastast Rõuge valla- ja kohtukirjutaja abi, 1900. aasta suvest Võru I jaoskonna talurahvaasjade komissari kirjatoimetaja. 1902. aasta sügisel valiti ta Laanemetsa valla vallakirjutajaks ja 1905. aastal kevadel Laiuse valda, Tartumaale, valla- ja kohtukirjutajaks kus oli ametis kuni 1917 aasta kevadeni. Oli 1917–1919 oli Laiuse kiriku eestseisjaks. 

Aprillis 1917 aastal valiti Hans Priimägi Autonoomse Eestimaa kubermangu Eestimaa kubermangukomissarile allunud Tartu maakonnakomissari abiks, millist ametit pidas kuni septembri keskpaigani 1917 aastal, mil enamlased selle ameti üle võtsid, ühtlasi täitis 1. juulist 1917 aastast ka maakonnakomissari kohuseid. 

Juunis 1917 aastal valiti Hans Priimägi Tartu maakonnanõukogu liikmeks. Maakonnavalitsuste moodustamisel, 27. juulil 1917 aastal, valiti Tartu maakonnavalitsuse liikmeks ja administratiivosakonna juhatajaks. Kaksikvõimu ajal Eestis 13. novembril (vkj) vahistati kohaliku enamlaste täidesaatva komitee poolt Lõuna-Liivimaa asekomissari ajutine asetäitja ja Tartu maakonnavalitsuse esimees Johan Jans ja maakonna administratiivosakonna juhataja Hans Priimägi, kuna nad avaldasid "Postimehes" vallavalitsustele lühikese seletuse, et viimastel ainult seaduslikult valitud maakonnavalitsusega tegemist tuleb teha ja tema eeskirju täita.

29. novembril 1918 aastal valiti ta Tartu maakonnavalitsuse abiesimeheks. Maakonnavalitsuses teenides tuli esimeeste vahetusel mitu korda pikemat aega ka Tartu maakonnavalitsuse esimehe kohuseid täita. 1919. aastal valitud Eesti Asutava Kogus oli ta Eesti Rahvaerakonna rühmas. 

Maakonnavalitsuse abiesimehe kohuste kõrval oli Hans Priimägi rahvaväe komisjoni esimees, Tartu vangimaja kuraator ja 1921–1923 aastatel Tartu Hoolekandekohtu liige, aastatel 1921–1923 Eesti Maakondade Liidu nõukogu ja juhatuse liige ja abiesimees. 

Tegutses nendes maakonnavalitsuseametites kuni 19. oktoobrini 1923 aastal, mil lahkus, kui Riigikohus määras ta 24. septembrist 1923 aastal Mustvees rahukohtunikuks.

Tegutses Tartu Ringkonnakohtu Mustvee, Elva ja Otepää jaoskonnakohtunikuna, Tartumaa Panga nõukogu juhatajana. 

Ta on maetud Laiuse kalmistule.

## Viited

## Välislingid
*Hans Priimägi 50-aastane., Päewaleht, nr. 58, 28 veebruar 1930
Örnsköldsvik

**Örnsköldsvik** on tiheasustusega paikkond Rootsis Västernorrlandi läänis Örnsköldsviki vallas. Asub Põhjalahe kaldal.

Örnsköldsvik on asutatud 1842. aastal. Linnaõigused sai 1894. aastal.

## Viited
Lammas (perekond)

**Lammas** (*Ovis*) on veislaste sugukonda (*Bovidae*) kitslaste alamsugukonda (*Caprinae*) kuuluv mäletsejate perekond, mille kõige levinum ja tuntum liik on kodulammas (*Ovis aries*). Perekonda kuulub viis või enam liiki, nende seas kodulamba eellaseks peetavad mägilammas (Ovis ammon) ja muflon (*Ovis orientalis orientalis*).

Lammastele seisab lähedal ka muskusveis (*Ovibos moschatus*), keda varem on arvatud pigem veiste hulka kuuluvaks.

## Liigid
Tänapäeval on ametlikult tunnustatud viis lammaste perekonna liiki ning arvukalt alamliike, ent mõnd alamliiki kaldutakse ka  iseseisvaks liigiks pidama. Peamised lammaste liigid ja alamliigid on järgmised:

## Viited
Meelis Peitre

**Meelis Peitre** (sündinud 27. märtsil 1990 Keilas) on Eesti jalgpallur (kaitsja).  

## Klubikarjäär
## Koondisekarjäär
A-koondise debüüdi tegi Tenno 19. juunil 2011 sõpruskohtumises Tšiili vastu. Samas mängus tegid oma debüüdi veel Mikk Reintam, Henri Anier, Joonas Tamm, Siim Tenno, Joel Indermitte, Albert Prosa ja Andrei Veis.

## Karjääri statistika
### Klubi
*Uuendatud seisuga 29. november 2017*

### Koondis

## Saavutused
### Klubi
;Tallinna FC Flora:
*Meistriliiga: 2010, 2011
*Eesti karikas: 2011, 2013
*Eesti Superkarikas: 2011, 2012

## Vaata ka
*Eesti jalgpallikoondislaste loend

## Viited

## Välislingid
*Eesti Jalgpalli Liidu profiil
*Transfermarkti profiil
*Koondise mängud
Geronimo

**Geronimo** (ka **Gokhlayeh** või **Goyathlay** (tširikaua murdes **Goyaałé**, "haigutav", 16. juuni 1829 – 17. veebruar 1909 Fort Sill, Oklahoma) oli tširikaua-apatšide sõjapealik ja nõid. Tema vastupanu apatšide maale tunginud valgetele ning Mehhiko ja Ameerika Ühendriikide sõjaväele Apatši sõdade ajal tegi temast ühe tuntuima Põhja-Ameerika indiaanlase. 

Geronimo sündis Gila lisajõe Turkey Creeki ääres tänapäeva New Mexico osariigi alal, mis siis kuulus Mehhikole, kuid mida nende hõim pidas oma maaks. Tema vanaisa oli tširikauade Bedonkohe haru pealik. Geronimol oli kolm venda ja neli õde. Temast sai hõimus tunnustatud nõid ja sõjamees. 1858 tapsid mehhiklased üllatusrünnakus apatšide laagrile tema ema, naise ja lapse. Mehhiklased hakkasid teda kutsuma Geronimoks (Hieronymuse hispaaniapärane nimi). Ta sai tuntuks oma rüüsteretkede ja nappide pääsemistega kinnivõtmisest. Lõpuks liikus ta ringi 36 mehest, naisest ja lapsest koosneva rühmaga suutes rohkem kui aasta vältida teda jälitanud USA ja Mehhiko sõjaväge. Tema juhitud sõjameeste rühm oli üks viimaseid, mis keeldus tunnistamast Ameerika Ühendriikide ülemvõimu indiaanlaste maal.

4. septembril 1886 andis ta end Luukere kanjonis Arizonas vangi USA kindral Nelson A. Milesile. Enne seda oli Milesi saadetud ekspeditsioon Geronimo leidnud USA-Mehhiko piirist veidi lõuna pool ja ekspeditsiooni üks juhte Charles B. Gatewood oli teda veennud USAsse tulema ja alistuma. Ta saadeti Floridasse vangilaagrisse. Mais 1887 sai ta kokku oma perega ja nad saadeti edasi Alabamasse. 1894 viidi nad Oklahomasse Fort Silli. Seal sai ta tuntuks, esinedes laatadel, kus ta müüs maiustusi ja oma fotosid. Tal ei lubatud kunagi naasta oma kodukanti. 1905. aastal osales ta Theodore Roosevelti ametissepühitsemist tähistaval paraadil Washingtonis. Ta suri kopsupõletikku 1909. aastal pärast hobuse seljast kukkumist ja öö läbi maas lamamist. Surivoodil tunnistas ta, et kahetseb oma alistumist USAle.

## Sümbolina

Geronimost on saanud Põhja-Ameerika indiaanlaste vastupanu üks sümbol.

Geronimo on populaarne tegelaskuju paljudes filmides.

2011. aastal toimunud Usāmah ibn Lādini tapmisoperatsiooni koodinimi oli Geronimo.

## Viited
599

**599. aasta** (**DXCIX**) oli Juliuse kalendri järgi aasta, mis algas neljapäeval. Arvu 599 on selle aasta tähistamiseks kasutatud alates varakeskajast, kui Euroopas sai valdavaks Anno Domini ajaarvamine.

## Sündmused
*...

## Sündinud
*Taizong, Hiina keiser

## Surnud
*...
598

**598. aasta**

## Sündmused
* Paavst Gregorius Suur loovutas lepinguga Põhja-Itaalia langobardidele.
*...

## Sündinud
*Brahmagupta, India matemaatik

## Surnud
*...
Tartu FC Metec

**Tartu FC Metec** on endine Eesti jalgpalliklubi.

## Statistika ja loendid
### Eesti jalgpalli karikavõistlused
Eino Sirén

**Eino Armas Sirén** (25. detsember 1909 Helsingi – 4. märts 1981 Helsingi) oli Soome poliitik, Soome Sotsiaaldemokraatliku Partei liige. 

1967. aastal oli ta Põhjamaade Nõukogu president.

## Välislingid
* Elulugu (*soome keeles*)
Freddy Krueger

**Freddy Krueger** on tegelaskuju õudusfilmist "Elm Streeti luupainaja". 

Esmakordselt jõudis ta ekraanidele 1984. aastal, mil oli tegelane filmis. Teoses on Freddy Krueger tegelane, kes tungib unenägude ajal teiste inimeste teadvusesse ning põhjustab oma terasest käe abil nende surma, seda nii unenäos kui ka reaaalses elus. Sest ajast saadik on Kruegerist saanud peaaegu et regulaarne tegelaskuju õudukates.
Väike takjas

**Väike takjas** (*Arctium minus*) on kaheaastane ühekojaline rohttaim korvõieliste sugukonnast takja perekonnast.

## Välislingid
*
Salutakjas

**Salutakjas** (*Arctium nemorosum*) on kaheaastane ühekojaline rohttaim korvõieliste sugukonnast takja perekonnast.

## Kirjeldus
Taim enamasti 60–200 cm kõrguste vartega, millel on vitsjad, allapoole käändunud harud. Liitõisik on üldkujult kobarjas, mitte kännasjas (nagu suurel ja villtakjal) ning õisikud on 2–6 kaupa varte tippudes ja lehtede kaenlais. Õisikud on vähemalt 3 cm läbimõõdus, üldkatise lehed on võrkvillata. Seemnised on 6–9 mm pikad. 

Salutakjas võib hübridiseeruda teiste liikidega, eelkõige väikese ja suure takjaga, ning see raskendab liigi määramist. Peale liigiomaste tunnustega isendite võib leida ka kahe liigi vahepealseid.

## Kasvukohad ja levik
Üldlevilalt on salutakjas Eurosiberi areaaliga. Eestis jõuab levila kirdepiirile. Esmakordselt leitud 19. sajandil, ent algul valesti määratud. Uuemal ajal taasavastas salutakja Tõnu Ploompuu 1994. aastal Suur-Pakri saarelt. Hiljem on salutakjat leitud mitmelt poolt Lääne-Eesti mandriosast.  Kuulub kaitstavate taimeliikide teise kategooriasse. Liikide ohustatuse hindamisel pälvinud staatuse "väljasuremisohus", kuna populatsioonid on väikesed ja pigem ajutised. Samas võib kahtlustada ka taime vähest tuntust. 

## Viited

## Välislingid
*
Nils Hønsvald

**Nils Hønsvald** (4. detsember 1899, Horten – 24. november 1971) oli Norra ajalehtede toimetaja ja poliitik, Norra Töölispartei liige. Aastatel 1945–1969 oli ta üks Norra poliitika juhtfiguure.

Ta töötas mõnda aega Sarpsborgis ilmunud kohalike ajalehtede Østfold Arbeiderblad ja Sarpsborg Arbeiderblad toimetajana ning selles asulas paikneb tema järgi nimetatud värav.

1958. ja 1963. aastal oli ta Põhjamaade Nõukogu president.

## Välislingid
* 1948. aastast pärit foto Nils Hønsvaldist
Erik Eriksen

**Erik Eriksen** (20. november 1902 Ringe – 7. oktoober 1972 Esbjerg) oli 1950–1953 Taani peaminister. 

Erik Eriksen oli ametilt talupidaja.

Ta sai 1950 Taani liberaalse partei Venstre juhiks ja sama aasta 30. oktoobril peaministriks. Ta moodustas Venstre ja Konservatiivse Rahvapartei vähemusvalitsuse, Erik Erikseni valitsuse. See püsis kuni 1953. aasta Taani parlamendivalimisteni.

Erikseni peamine saavutus oli 1953. aasta parlamendivalimistega koos korraldatud 1953. aasta Taani referendum, millel võeti vastu Taani põhiseaduse muudatused. Selles muudeti pärimisseadust nii, et Taani kuningatrooni võisid pärida ka naised. Ühtlasi tähendas see, et kuningas Frederik IX, kel oli kolm tütart, surma järel pärib trooni Margrethe II, mitte kuninga vend Knud. Taani parlament muudeti ühekojaliseks ja seda suurendati 179 liikmeni.

Venstre liige, endine peaminister Knud Kristensen lõi Venstrest lahku ja asutas oma erakonna Sõltumatu Partei. Liberaalsete jõudude killustatuse tõttu saavutasid 1953. aasta parlamendivalimistel võidu Sotsiaaldemokraadid, kelle liider Hans Hedtoft moodustas järgmise valitsuse.

Eriksen jätkas opositsiooniliidrina, aga tema liit konservatiividega takistas koostööd erakonnaga Radikaalne Venstre. 1965 astus Eriksen erakonna juhi kohalt tagasi ja tema järglaseks sel kohal sai Poul Hartling.

1956. ja 1961. aastal oli ta Põhjamaade Nõukogu president.
Lennart Heljas

**Lennart Albert Heljas** (aastani 1935 Helenius; 13. mai 1896 Viiburi – 9. märts 1972 Kuopio) oli Soome luteri kiriku pastor ja poliitik, Maalaisliitto liige.

26. märtsist 1946 kuni 26. maini 1948 oli ta sotsiaalminister, 26. maist kuni 29. juulini 1948 ja 17. märtsist 1950 kuni 20. septembrini 1951 oli ta Soome haridusminister.

1957. aastal oli Lennart Heljas Põhjamaade Nõukogu president.

## Välislingid
*Lennart Heljas Kansanedustajana 01.09.1939 – 21.07.1958
Borlänge vald

**Borlänge vald** on vald (2. järgu haldusüksus) Rootsis Dalarna läänis.

Valla keskus on Borlänge.

## Viited
Bertil Ohlin

**Bertil Gotthard Ohlin** (23. aprill 1899 – 3. august 1979) oli Rootsi majandusteadlane ja poliitik.

1917. aastal kaitses Ohlin Lundi ülikoolis bakalaureusetöö, 1923. aastal Harvardi ülikoolis magistritöö ja 1924. aastal Stockholmi ülikoolis doktoritöö. 1925. aastal sai ta Kopenhaageni ülikooli professoriks.

1929. aastal väitles Ohlin John Maynard Keynesiga selle üle, missugused on Esimese maailmasõja järel Saksamaale määratud reparatsioonide tagajärjed. Keynes ennustas, et raske võlakoorem kutsub esile uue sõja, Ohlin seevastu arvas, et Saksamaa saab endale reparatsioonide maksmist lubada. Tulevik näitas, et õigus oli Keynesil. See väitlus oli oluline ühepoolsete rahvusvaheliste maksete teooria loomisel.

Aastatel 1930–1965 oli ta Stockholmi majanduskooli majandusteaduse professor. Selle ametikoha võttis ta üle oma õpetajalt Eli Heckscherilt. Ohlin ja teised Stockholmi koolkonna majandusteadlased arendasid Knut Wickselli majandusanalüüsi ja lõid keinsismile vastanduva makroökonoomikateooria.

1944–1967 oli Bertil Ohlin Liberaalse Rahvapartei juht. Sel ajal olid liberaalid peamine opositsioonijõud sotsiaaldemokraatide vastas. 1944–1945 oli ta Rootsi kaubandusminister, kui Rootsis oli laiapõhjaline Per Albin Hanssoni valitsus.

Tema järgi on nimetatud rahvusvahelise vabakaubanduse Heckscheri-Ohlini mudel, mille ta lõi, arendades edasi Eli Heckscheri varasemaid töid ja kasutades enda doktoritööd. See mudel oli läbimurdeline, sest näitas, kuidas suhteline eelis on seotud riigi kapitali ja tööjõu üldiste omadustega ning kuidas need omadused võivad aja jooksul muutuda. See mudel oli aluseks hilisemale tööle reaalpalga kaitse mõjude kohta ning see pakkus ennustuste ja analüüside võimalusi.

Ohlin kasutas seda mudelit, et välja töötada Heckscheri-Ohlini teoreem, mille järgi riigid spetsialiseeruvad nendele tööstusharudele, kus nad saavad kõige tõhusamalt kasutada enese käsutuses olevat ressursikomplekti. Kuigi see teoreem on tänapäeval suuresti ümber lükatud, jääb see siiski kasulikuks raamistikuks rahvusvahelise kaubanduse mõistmiseks.

Ohlin pälvis 1976 Nobeli majandusauhinna koos briti majandusteadlase James Meade'iga ("nende teedrajava panuse eest rahvusvahelise kaubanduse ja rahvusvahelise maksebilansi teooriasse").

1959. ja 1964. aastal oli Bertil Ohlin Põhjamaade Nõukogu president.

Tema tütar Anne Wibble oli aastatel 1991–1994 rahandusminister Carl Bildti valitsuses, esindades samuti liberaale (Bildt kuulus Mõõdukasse Koalitsiooniparteisse).

## Viited

## Välislingid
* Biograafia lehel nobelprize.org (inglise keeles)
* Biograafia lehel economyprofessor.com (inglise keeles)(arhiveeritult)
Nelli Teataja

**Nelli Teataja** on Tallinnas alates 1988. aastast ilmuv eestikeelne ajaleht. Nelli Teataja on Eesti vanim pidevalt ilmunud eraleht. 

Aastatel 1988–1991 ilmus Nelli Teataja üks kord nädalas (reedel), algul esmaspäeviti tiraažiga 40 000, nimi oli siis Nelli" Teataja. 1992–1999 ilmus ajaleht kaks korda nädalas (kolmapäeviti ja laupäeviti) ning alates 1999. aastast üks kord nädalas (reedel). Esimene väljaandja oli kooperatiiv Tuur.

Aastatel 1988–1990 andis ajalehte välja Kooperatiiv Nelli, aastatel 1991–1999 AS Purila ning firma Leju & Ko (2000–2003, 2005–2019). 2019–2023 andis ajalehte välja Läänetasandiku OÜ, alates 1. juunist 2023 Kolar OÜ.

Nelli Teataja peatoimetaja on Karol Sepik. Varem on ajalehe peatoimetajad olnud Mart Juur (1988–1999), Allan Hmelnitski (2000 – märts 2003), Enno Tammer (aprill–august 2003), Hans Ulmiste (2005–2006), Kristjan Jääts (2007–2008) ja Anne-Mari Alver (2008–2023).

Aastatel 1991–1992 ilmus ka venekeelne paralleelväljaanne **Вестник Нелли**.

2023. aasta mais teatati ajalehe tegevuse lõpetamisest. Teade oli aga ennatlik ning Nelli Teataja jätkas ilmumist uue omaniku ja peatoimetaja juhtimisel. 

## Viited

## Välislingid
*Ajalehe veebiväljaanne
Sten Oja

**Sten Oja** (sündinud 28. augustil 1991 Põltsamaal) on eesti rallikrossisõitja.

Ta õppis 1998–2000 Põltsamaa Ühisgümnaasiumis ja 2000–2007 Võru Kesklinna Gümnaasiumis. 2007–2010 õppis ta Põltsamaa Ametikoolis autotehniku erialal. 2011-2014 Tallinna Tehnikakõrgkoolis.

Sten Oja on esimene eestlasest rallikrossisõitja, kes on tulnud Põhja-Euroopa meistriks (2010, 2011). Lisaks on Sten mitmekordne Eesti meister.

Võistlemist alustas ta 2004. aastal Lada Samaral. Aastal 2006 tuli esimest korda Eesti meistriks. Aastal 2010 tuli Sten Oja Põhja-Euroopa meistriks klassis NEZ-1600. Aastal 2011 tuli ta Põhja-Euroopa meistriks juba nelikveoliste autode masinaklassis NEZ-4WD.

Ta on esimene eestlane, kes on startinud MM-karussellis supercar klassis rallikrossis. 2014 Canada WRX. Mitteametlikult esimene inimene, kes olnud ühel MM-etapil nii sõitja kui ka mehaanik.

## Välislingid
*Eili Koitla, Sten Oja – kahekordne Eesti meister ja Põhja-Euroopa meister, Vooremaa, 14. oktoober 2010
Luuleprõmm

**Luuleprõmm** (inglise *poetry slam*) on võistlus, kus luuletajad esitavad oma loomingut. Parim luuletaja selgitatakse välja publiku osalusel. Enamasti hinnatakse kümnepallisüsteemis, sealjuures mängivad rolli nii teksti sisu kui ka esitus. Igale võistlejale on esinemiseks antud kindlalt piiritletud aeg. Viimases voorus ei hinnata esinejaid tihtilugu mitte enam punktisüsteemi, vaid publiku aplausi valjuse järgi.

## Ajalugu

Luuleprõmmude algatajaks peetakse Marc Smithi, kes korraldas 1984. aasta novembris USAs Chicago salongis Get Me High esimese võistluse vormis luuleõhtu. 1986. aasta juulis koliti prõmmud üle Green Milli džässiklubisse. Esimene USA üleriigiline Poetry Slam leidis aset 1990. aastal San Franciscos.

Nüüdseks on prõmmimine levinud üle kogu maailma ning korraldatakse ka riikidevahelisi prõmmuturniire.

## Luuleprõmm Eestis

2003. aastal avaldas Aija Sakova ajalehes Sirp ülevaate *poetry slam*'i olemusest.

2004. aastal korraldas Aija Sakova Eesti esimesed näitlikud luuleprõmmuvõistlused: Tallinnas 17. novembril ja Tartus 18. novembril. Tallinnas esineti paaridena: eesti autorid (Jürgen Rooste, Triin Soomets, Jan Kaus, Asko Künnap) astusid üles koos saksakeelsete luuletajatega (Wehwalt Koslovsky, Toby Hoffmann, Jan Off, Etrit Hasler). Tartus olid samad luuletajad igaüks ainult enda eest väljas, nendega liitusid ka USA autorid (Milo Martin, Ben Porter Lewis).  

Järjepidevalt hakati Eestis prõmmuvõistlusi korraldama 2005. aastal, kui need lisati Jürgen Rooste eestvedamisel kirjandusfestivali Sotsia, hiljem festivali HeadRead kavasse. Tartus on järjepidevalt prõmmitud alates 2009. aastast – algul Jaan Malini ning alates 2017. aastast Sirel Heinloo ja Toomas Leppiku eestvedamisel. Hooaja vältel peetud eelvoorude võitjad pääsevad edasi üleriigilisse lõppvooru.

Eesti meistriks on tulnud Merily Porovart (2015), Silver Sepp (2018), Kaisa Kuslapuu (2019), Kelli Kiipus (2020), Mari-Liis Müürsepp (2022 ja 2025), Joonas Veelmaa (2023) ja Iina Gyldén (2024). Joonas Veelmaa on olnud ka Euroopa meister.

*Poetry slam*'i algataja Marc Smith külastas 2018. aastal ka Tartut, kus esitas oma loomingut.

## Võistluse tüübid
Võistluse tavapärastele reeglitele võib olla lisatud kitsendavaid kriteeriume: kindel teema või žanr, aga ka esinejate sugu, vanus või grupikuuluvus. Näiteks Rootsis korraldatavatel "kolmevõistluse" prõmmudel astuvad korraga lavale luuletaja, muusik ja tantsija.

## Viited

## Välislingid
* Luuleprõmmu koduleht
* Eesti esimese *poetry slam*'i tekstid ajalehes Sirp (26. aprill 2004): Uuemat saksa luulet
* Joonas Veelmaa, Luuletaja-luuletaja, kus on su lavasõu? (Sirp 28. aprill 2023)
Eupen

**Eupen** on linn Belgias Valloonias Liège'i provintsis.

Eupenis asub Belgia saksakeelse kogukonna nõukogu. Eupeni ametlik keel on saksa keel.

## Ajalugu
Eupen sai linnaõiguse 1674.

## Rahvastik
2010. aastal elas Eupenis 18 717 inimest.

2005. aasta seisuga moodustavad välismaalased 12,98% rahvastikust.

## Majandus
2003. aastal oli Eupeni SKP ühe inimese kohta 12 713 eurot, mis moodustas 58% Euroopa Liidu keskmisest (21 740 eurot).

Töötus oli 1. jaanuari 2006 seisuga 10,48%.

## Viited

## Välislingid
*www.eupen.be
C.D. Guadalajara

**Club Deportivo Guadalajara** on Mehhiko elukutseliste jalgpalliklubi, mis asub Jalisco osariigis Guadalajara linnas.
Colin McRae

**Colin Steele McRae** (5. august 1968 Lanark, Šotimaa – 15. september 2007) oli šoti rallisõitja. Ta tuli 1995. aasta autoralli maailmameistriks, olles esimene britt ja noorim sõitja, kes selle tiitli võitnud. Tema vanuserekordi purustas 2022. aastal Kalle Rovanperä. 

McRae edu aitas Subaru World Rally Teamil võita konstruktorite maailmameistritiitli kolmel järjestikusel aastal – 1995, 1996 ja 1997.

Karjääri jooksul osales McRae autoralli maailmameistrivõistlustel aastatel 1987–2006 kokku 146 etapil, millest ta võitis 25 ja lõpetas 42 korral esikolmikus.

Tema tuntud moto oli: If in doubt, flat out (Kui sa ei ole kindel, sõida täiega).

McRae on tuntud ka oma nime kandvate rallimängude kaudu, sealhulgas "Colin McRae Rally" ja "Colin McRae: DiRT", mis saavutasid suurt populaarsust ja mõjutasid rallimängude arengut.

Colin McRae hukkus 15. septembril 2007 helikopteriõnnetuses, kus kaotasid elu ka tema poeg ja kaks peretuttavat. McRae juhtis ise helikopterit Eurocopter AS350, mis kukkus alla vähem kui miili kaugusel tema kodust Lanarkis.

Ka tema isa Jimmy McRae ja vend Alister McRae on tuntud rallisõitjad.

## Viited
Bertil Antonsson

**Hans Bertil August Antonsson** (19. juuli 1921 – 27. november 2006) oli Rootsi maadleja. Ta võistles nii Kreeka-Rooma kui ka vabamaadluses. 

Ta tuli kolm korda maailmameistriks ja võitis olümpiamängudel kaks hõbemedalit.

1953. aastal maailmameistrivõistlustel võitis ta Johannes Kotkast kohtunike häältega 1-2 ja tuli maailmameistriks. Pärast seda kaotust Kotkast enam rahvusvahelistele tiitlivõistlustele ei lastud.
Karol Mets

**Karol Mets** (sündinud 16. mail 1993 Viljandis) on Eesti jalgpallur, kes mängib kaitsjana Saksamaa kõrgliigaklubis St. Pauli ja Eesti jalgpallikoondises.

## Klubikarjäär
### Tulevik
Mets alustas jalgpalli mängimist oma kodulinnas Viljandis Tuleviku noortemeeskondades ja duubelmeeskondades Viljandi JK Tulevik II ja Warrior. 

### Flora
2011 liitus Mets Floraga. Ta tegi oma Flora debüüdi 1. märtsil 2011 Eesti Superkarika mängus Levadia vastu, mille nad võitsid pärast penaltiseeriat 5:3. Mets tegi oma Meistriliiga debüüdi 2. aprillil 2011 võõrsilmängus FC Kuressaarega. Ta mängis ennast kiiresti Flora esimeseks valikuks keskkaitsesse Karl Palatu kõrvale ja võitis 2011. aasta hooajal oma esimese Meistriliiga tiitli.

### Viking
5. detsembril 2014 sõlmis Mets kolmeaastase lepingu Norra klubiga Viking, avaldamata üleminekusumma eest. Ta tegi Tippeligaeni debüüdi 6. aprillil 2015 võõrsilmängus Mjøndaleniga.

### NAC Breda
31. juulil 2017 sõlmis Mets kolmeaastase lepingu Hollandi klubiga NAC Breda, avaldamata üleminekusumma eest, mis väidetavalt on umbes 100 000 eurot. Ta tegi oma Eredivisie debüüdi võõrsilmängus Vitessega 12. augustil 2017, kus ta vahetati poolajal sisse Arno Verschuereni asemel. Mets lõi oma esimese värava NAC Breda särgis 20. septembris 2017 KNVB Cupi mängus Achilles '29 vastu, mille nad kaotasid 3:4.

### Zürich

2022. aasta jaanuaris sõlmis ta kahe ja poole aasta pikkuse lepingu Šveitsi kõrgliigaklubiga FC Zürich. 

### St. Pauli

Jaanuaris 2023 liitus ta Saksamaa esiliiga klubiga FC St. Pauli ning augustis 2024 sai Karol Metsast Ragnar Klavani kõrval teine eestlane, kes on Saksamaa jalgpalli kõrgliigas väljakule jooksnud.

## Koondisekarjäär

Ta kuulus Eesti U19-koondisse, mis osales kodusel 2012. aasta U19 Euroopa meistrivõistluste finaalturniiril. 

A-koondise debüüdi tegi Mets 19. novembril 2013 sõpruskohtumises Liechtensteini vastu. 

Ta on Eesti jalgpallikoondise kapten.

## Karjääri statistika
### Klubi
*Uuendatud seisuga 22. november 2017*

### Koondis
*Uuendatud seisuga 16. märts 2019*

## Saavutused
;Tallinna FC Flora:
* Meistriliiga: 2011
* Evald Tipneri karikas: 2013
* Eesti Superkarikas: 2011, 2012
;Zürich
*Šveitsi Super League: 2021–22
;Eesti koondis
*Balti karikas: 2021

### Individuaalsed
*Eesti aasta parim noormängija: 2014

## Vaata ka
*Eesti jalgpallikoondislaste loend

## Viited

## Välislingid

*
*
*Transfermarkti profiil
Elvis Brauer

**Elvis Brauer** (sünninimi **Elvis Liivamägi**; sündinud 21. jaanuaril 1992) on endine eesti jalgpallur.

## Skandaalid
### Jalgpallis
6. juulil 2013 jäi kihlveopettuse tõttu ära Meistriliiga mäng Levadia ja Kalevi vahel, millest viimases mängis ka Liivamägi.

8. juulil 2013 selgus, et kihlveopetturiteks olid JK Tallinna Kalevi mängijad Sander Karu ja Elvis Liivamägi, kes mõlemad saadeti klubist välja. Vahetult pärast kihlveopettuse väljatulekut kinnitas Liivamägi, et on süütu, ja süüdistas Kalevit vandenõus, et teda vaigistada.

2013. aastal määrati Liivamäele nii Eestis kui ka kogu maailmas jalgpallis tegutsemise keeld. 

Pärast kihlveopettuse skandaali muutis Elvis Liivamägi nime, tema uueks perekonnanimeks sai Brauer.

2020. aastal ta viimaks tunnistas, et tegeles kihlveopettusega.

### Koroonapandeemia ajal
30. novembril 2021 sulges politsei- ja piirivalveamet Terviseameti ettekirjutusel Brauerile kuuluva MÉM Kohviku Kalamajas pärast seda, kui Terviseameti ning Politsei- ja Piirivalveameti korduvate kontrollkäikude ajal oli tuvastatud, et kohvikus eiratakse Eesti Vabariigi valitsuse korralduse nr 305 alusel kehtestatud koroonaviiruse piiramise kontrolli nõudeid.

### Poliitikas
3. märtsil 2023 rääkis EKRE ridades riigikokku kandideeriv Brauer sotsiaalmeedias levivas videos, kuidas Ukrainas ei toimu vallutussõda, vaid tegemist on neutraalse territooriumiga, kuhu ehitatakse üles uut majanduskeskkonda. Tema sõnavõtt sai laialdast kriitikat, sh tema parteikaaslaste poolt, kui EKRE aseesimees Henn Põlluaas ütles, et tegemist pole erakonna seisukohaga ning Braueri peab ette võtma. EKRE aseesimees ja Euroopa Parlamendi liige Jaak Madison nimetas Braueri sõnavõttu jamaks.

## Klubikarjäär
### Statistika

## Tegevus poliitikas
Brauer kuulub alates 2021. aastast Eesti Konservatiivsesse Rahvaerakonda.

Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 433 häält ning ei osutunud valituks.

## Saavutused
* Tallinna FC Flora
** Eesti superkarika võitja 2011

## Viited

## Välislingid
* Elvis Liivamägi Eesti Jalgpalli Liidus
* Liivamägi toetuseks loodi Facebookis lehekülg
Aaron Ramsey

**Aaron Ramsey** (sündinud 26. detsembril 1990 Caerphillys) on Walesi jalgpallur, poolkaitsja. Tema koduklubi on  Nice.

Aastatel 2008–2019 kuulus ta Londoni Arsenali ja 2019–2022 Torino Juventuse ridadesse.

## Koondisekarjäär
Debüüdi Walesi rahvuskoondises tegi Ramsey 19. novembril 2008 mängus Taani vastu. Esimese värava lõi ta koondises 14. novembril 2009 MM-i valikmängus Liechtensteini vastu.

2011. aasta märtsis määras Walesi koondise peatreener Gary Speed Ramsey Walesi koondise kapteniks. Temast sai 20 aasta ja 90 päeva vanuselt Walesi koondise kõigi aegade noorim kapten.

Ta kuulus 2012. aasta suveolümpiamängude jalgpalliturniiril Suurbritannia olümpiakoondisse. 4. augustil toimunud veerandfinaalis Lõuna-Korea vastu realiseeris Ramsey 36. minutil penalti, kuid pärast viigiseisul 1:1 lõppenud normaalajale järgnenud penaltiseerias Suurbritannia kaotas ja langes välja.

2012. aasta oktoobris määras Walesi koondise peatreener Chris Coleman Ramsey asemel koondise kapteniks Ashley Williamsi.

Ramsey kuulus Walesi koondisse 2016. aasta Euroopa meistrivõistlustel Prantsusmaal. Viimases alagrupimängus 20. juunil lõi ta värava Venemaale. Wales jõudis turniiril lõpuks poolfinaali, kus kaotati hilisemale meistrile Portugalile.

2021. aasta Euroopa meistrivõistluste teises alagrupimängus lõi ta värava Türgi vastu.

## Saavutused
;Arsenal
*FA Cup: 2013–14, 2014–15, 2016–17
*FA Community Shield: 2014, 2015
;Juventus
*Serie A: 2019–20
*Coppa Italia: 2020–21
*Supercoppa Italiana: 2020
;Rangers
*Scottish Cup: 2021–22
*UEFA Euroopa Liiga: Teine koht 2021–22

## Viited

## Välislingid
Peabody auhind

**Peabody auhind** (*George Foster Peabody Award*) on Ameerika Ühendriikides välja antav iga-aastane rahvusvaheline auhind, mis antakse silmapaistvate saavutuste eest raadios ja televisioonis. Tänu oma suurepärasele mainele hinnatakse auhindu meediatööstuses kõrgelt. 

Auhinna loomist peetakse Lambdin Kay teeneks, kes oli Atlanta raadiojaama WSB avalike teenuste direktor. Auhind on nimetatud ärimehe ja filantroobi George Foster Peabody järgi, kes andis auhinna rajamiseks raha. Auhindu annab välja Georgia Ülikooli Henry W. Grady nimeline ajakirjanduse ja massikommunikatsiooni kolledž. 

See on üks vanemaid elektroonilise meedia auhindu. Auhinnatakse ajakirjanduslikke saavutusi dokumentalistikas, haridus- ja lastesaadetes ning meelelahutuses. Esimene Peabody auhind anti välja 1941. aastal eelmise aasta eest. Algul oli Peabody auhind mõeldud üksnes raadioajakirjanike auhinnaks, kuid juba 1948. aastal lisati televisioonivaldkonna auhinnad. 1990. aastate lõpus lisati uusi auhinnakategooriaid veebimeedias levitatava ajakirjanduse tunnustamiseks. Peabody auhindu ei anta kinofilmide eest.

Saateid tunnustatakse seitsmes kategoorias: meelelahutus, kunstid, lapsed/noored, taskuhäälingusaated/raadio, interaktiivne ja kaasahaarav meedia ning avalik meedia. Peabody auhinna pälvijateks on raadio- ja telejaamad, võrgud, veebimeedia, tootjaorganisatsioonid ja üksikisikud üle kogu maailma.

## Viited


## Välislingid
* Koduleht
Lubasiin

**Lubasiin** (inglise keeles *token bus*) on pöördusmeetod, kus andmete saatmine arvutivõrgus toimub signaalikaadri alusel, mis liigub järjest ühelt kasutajalt teisele. Igale kasutajale on määratud ajapiirang, mille jooksul võib see luba tema käes olla. 

Enne iga edastamisseanssi käib terve siini läbi reserveerimispakett, mis on täpselt nii pikk, kui palju aega kulub signaali levikul siini ühest otsast teise. See välistab kokkupõrked. Reserveerimispakett teeb siis iga saatja, kel on soovi ja kui reserveerimispakett on terve siini läbinud, algab kordamööda ajapilu kaupa edastamine. Pärast seda on jälle reserveerimispaketi kord ja tsükkel kordub.

## Vaata ka
* Lubaringvõrk
Riho Laanemäe

**Riho Laanemäe** (hiljem **Riho-Mart Marjak**; 21. aprill 1963 – 25. märts 2005) oli Eesti ajakirjanik ja diplomaat.

Riho Laanemäe õppis Tartu Ülikoolis eesti filoloogiat, seejärel slaavi filoloogiat. 

Ta töötas ajakirjanikuna Raadios Vaba Euroopa, samuti toimetaja ja tõlkijana Euroopa Komisjoni Tallinna tõlkeosakonnas. Diplomaadina rajas asjur Laanemäe Eesti saatkonnad Varssavis ja Prahas.

## Välislingid
* Villu Känd Nekroloog EPL, 31. märts 2005
Molodjož Estonii

**Molodjož Estonii** (vene **Молодёжь Эстонии** 'Eesti noorus') oli venekeelne ajaleht, mis ilmus Tallinnas aastatel 1950–2009. Aastatel 1950–1956 kandis ajaleht nime **Сталинская молодёжь** ('stalinlik noorus'). Kuni 1990. aasta veebruarini oli ajaleht ELKNÜ Keskkomitee häälekandja.

Ajalehe peatoimetajad olid Vassili Zassorin, Ivan Papulovski (1953–1961), Adolf Kukanov (1962-1965), Pjotr Puškin (1966-1972), Irina Ristmägi (1979–1989), Sergei Sergejev (1989–2000), Arkadi Prisjažnõi, Ilja Nikiforov (2003–2008). Viimaseks peatoimetajaks jäi Rodion Denissov (2008–2009). 

Majanduslike raskuste tõttu peatati ajalehe väljaandmine 2009. aastal. Molodjož Estonii viimane number ilmus 30. aprillil 2009. 

## Viited

## Välislingid
*Ajalehe veebiarhiiv
Paiseleht (perekond)

**Paiseleht** (*Tussilago*) on taimede perekond korvõieliste sugukonnast.

Eestis kasvab sellest perekonnast liik paiseleht.
Ülenurme staadion

**Ülenurme staadion** on jalgpalli- ja kergejõustikustaadion Ülenurme alevikus. Staadionit haldab Ülenurme Gümnaasium.

Staadionil peab oma III liiga mänge jalgpalliklubi EMÜ SK.
Einar Gerhardsen

**Einar Henry Gerhardsen** (10. mai 1897 – 19. september 1987) oli Norra poliitik, Norra Töölispartei liige. 

Aprillis 1942 saadeti ta Sachsenhauseni koonduslaagrisse ja septembris 1944 tagasi Grini.

Kolm korda (1945–1951, 1955–1959 ja 1963–1965) oli Einar Gerhardsen Norra peaminister. 

1954. aastal oli ta Põhjamaade Nõukogu president.
Maapähkel (perekond)

**Maapähkel** (*Arachis*) on liblikõieliste sugukonda kuuluv taimeperekond.

Perekonda kuulub umbes 70 liiki üheaastaseid ja mitmeaastaseid rohttaimi. Perekonna levilaks on Lõuna-Ameerika.

Perekonna tuntuim esindaja on harilik maapähkel, mille seemneid maapähkleid tarvitatakse laialdaselt toiduks.
Leuven

**Leuven** on linn Belgias Flandrias, Flaami Brabandi provintsi keskus. Leuven asub Brüsselist 30 km idas.

## Rahvastik
2008. aastal elas Leuvenis 92 704 inimest.

## Majandus
2005. aastal oli Leuveni SKP ühe inimese kohta 16 345 €, mis moodustas 67% Belgia keskmisest (24 264 €).

2009. aastal oli töötus 6,35%.

## Sõpruslinnad
*  's-Hertogenbosch, Holland
*  Kraków, Poola
*  Lüdenscheid, Saksamaa
*  Rennes, Prantsusmaa

## Vaata ka
*Leuveni Katoliiklik Ülikool
*Leuveni vana ülikool

## Viited

## Välislingid
*Koduleht
Rafael Pereira da Silva

**Rafael Pereira da Silva** (sündinud 9. juulil 1990 Petrópolises), tuntud kui lihtsalt **Rafael** või **Rafael da Silva**, on Brasiilia jalgpallur. Ta mängib tavaliselt parema äärekaitsjana, kuid võib mängida ka parema poolkaitsjana.

Aastatel 2008–2015 mängis ta Inglismaa kõrgliigaklubis Manchester United, 2015–2020 mängis ta Prantsusmaa kõrgliigaklubis Lyoni Olympique ja 2020–2021 Türgi kõrgliigaklubis İstanbul Başakşehir. 2021. aasta septembris sõlmis ta kahe ja poole aasta pikkuse lepingu Botafogoga.

Ta on Fàbio kaksikvend, kes on samuti jalgpallur. Mõlemad vennad esindasid Manchester Unitedi perioodil 2008–2014.

2012. aasta suveolümpiamängude jalgpalliturniiril võitis ta Brasiilia meeskonnaga hõbemedali.

## Saavutused
;Manchester United
*Premier League: 2008–09, 2010–11, 2012–13
*Football League Cup: 2009–10
*FA Community Shield: 2008, 2011, 2013
*Klubide maailmameistrivõistlused: 2008
;Botafogo
*Campeonato Brasileiro Série B: 2021

## Viited
Fábio Pereira da Silva

**Fábio Pereira da Silva** (tuntud kui lihtsalt **Fábio** või **Fábio da Silva**; sündinud 9. juulil 1990) on Brasiilia jalgpallur. Ta võib mängida nii vasaku äärekaitsjana kui ka poolkaitsjana. Ta mängib Brasiilia kõrgliigaklubis Grêmio.

Aastatel 2008–2014 mängis ta Premier League'i klubis Manchester United.

Ta on Rafaeli kaksikvend, kes on samuti jalgpallur. Mõlemad vennad esindasid Manchester Unitedi perioodil 2008–2014.

## Saavutused
;Manchester United
*Premier League: 2010–11
*FA Community Shield: 2010

## Välislingid
* Profiil FC Nantesi kodulehel
Põhjamaade e-maksuportaal

**Põhjamaade e-maksuportaal** (*Nordisk eTax*) on virtuaalne maksuportaal, mille kaudu on võimalik saada infot Põhjamaades kehtivatest maksudest. See on mõeldud Põhjamaades elavatele eraisikutele, kellel on vara ja sissetulekuid mõnes teises Põhjamaa riigis. Selle kaudu püütakse kaasa aidata topeltmaksustamise vähendamisele.

Virtuaalne maksuportaal valmis Põhjamaade Ministrite Nõukogu ning Rootsi, Taani, Soome, Norra ja Islandi maksuameti koostöös.

## Välislingid
* Põhjamaade e-maksuportaal
Päikesetuul (ajaleht)

**Päikesetuul** oli eestikeelne ajaleht, mis ilmus Tallinnas 1990. aasta septembrist kuni 1995. aasta septembrini. 

Ajaleht käsitles vaimseid ja esoteerilisi teemasid. Ilmumissagedus oli kaks korda kuus, ühtekokku ilmus 101 numbrit.

Ajalehe peatoimetaja oli Peeter Liiv.

## Vaata ka
*Päikesetuul (ajakiri)
Hans Hedtoft

**Hans Hedtoft Hansen** (21. aprill 1903 Århus – 29. jaanuar 1955 Stockholm) oli Taani poliitik, Sotsiaaldemokraatliku partei liige.

13. novembrist 1947 kuni 30. oktoobrini 1950 ja 30. septembrist 1953 kuni 29. jaanuarini 1955 oli ta Taani peaminister. 

1951. aastal pani Hans Hedtoft ette luua parlamentidevaheline konsultatiivorgan, millele pandi nimeks Põhjamaade Nõukogu. Organ tuli kokku 12. veebruaril 1953 ja Nõukogu esimene istung peeti Taani parlamendi hoones 13. veebruaril 1953. Organi esimeseks presidendiks valiti Hans Hedtoft, kes oli Põhjamaade Nõukogu president kuni 31. detsembrini 1953.
Nils Herlitz

**Nils Herlitz** (7. august 1888 Stockholm – 9. veebruar 1978) oli Rootsi jurist ja poliitik, Mõõduka Koalitsioonipartei liige.

Tema isa Carl Herlitz asutas raamatute hulgimüügiettevõtte Herlitz AG ja juhtis seda 1904–1935.

Herlitz oli 1927–1955 Stockholmi ülikooli riigiõiguse ja haldusõiguse professor. Ta oli 1939–1955 Riigipäeva ülemkoja liige. Ta oli ka Rootsi Kuningliku Teaduste Akadeemia ja Soome Teaduste Akadeemia liige.

1955. aastal oli ta Põhjamaade Nõukogu president.

Ta on maetud Djursholmi kalmistule.